«Ծառուկյան» խմբակցության պատգամավոր Սերգեյ Բագրատյանն էլ, դիմելով գյուղատնտեսության նախարարի տեղակալ Աշոտ Հարությունյանին, նշեց, որ կան երկրներ, որոնք արգելում են ԳՁՕ-ների արտադրանքը. «Կարծում եմ՝ կան պատճառ, որ արգելում են: Ոլորտն ամբողւջությամբ ուսումնասիրված չէ, մենք պետք է առանձնահատուկ ուշադրություն դարձնենք դրանց ազդեցությանը մարդու օրգանիզմի վրա: Օրինակ՝ Իտալիայում արգելված է դրանց օգտագործումը. կարծում եմ, որ պետք է ուսումնասիրվի այլ երկրների, մասնավորապես, Իտալիայի փորձը»: Բագրատյանը նշեց նաեւ, որ առանձին օրենքով պիտի ամրագրվի, որ բոլոր այն սնունդները, որ ԳՁՕ են պարունակում, 0.9 տոկոսի դեպքում պետք է իրենց վրա մակնշված տեղեկատվություն ունենան այդ մասին. «Մարդը պիտի կարողանա ինքը որոշել: Կա երկիր, որ ներկրումը թույլատրում է, բայց արտադրությունն արգելում է, ես կողմ եմ, որ այս պահին սա արգելվի, ոչ թե թույլատրվի»: